**«БЕКИТЕМИН»**

 **«Жаштар демилгелерин**

 **өнүктүрүү фонду» КФ**

**Директору**

**Каниметова Б.Т.**

 **7 июль 2014 г.**

**Республикалык «ЖАШЫЛ ОЙ – ЖАШТЫК»**

**экологиялык лагери жөнүндө**

**ЖОБО**

1. **Жалпы жобо**

«Жаштар демилгесин өнүктүрүү фонду» коомдук фонду Кыргызстандын мамлекеттик жана коомдук уюмдары менен өнөктөштүктө Кумтор Голд Компанинин каржылык колдоосу менен Республикалык «ЖАШЫЛ ОЙ - ЖАШТЫК» аттуу экологиялык лагерин өткөрүп жатат.

1. **Лагердин жетекчилиги жана уюштурулушу**

Лагердин уюштуруучусу «Жаштар демилгелерин өнүктүрүү фонду» коомдук фонду.

Лагердин (мындан ары «лагерь») максатын жана андан келип чыккан маселелерин чечүү үчүн «Жаштар демилгелерин өнүктүрүү фонду» коомдук фондунун «Ырыстан» коомдук фондунун, «Экоис-Бишкек» коомдук уюмунун жана лагердин өкүлдөрүнөн турган Уюштуруу комитети (мындан ары «Уюштуруу комитети») түзүлөт..

Лагердин Уюштуруу комитетинин отурумдары лагердин Уюштуруучусунун демилгеси менен чакырылат.

Лагердин Уюштуруу комитетинин чечимдери лагердин катышуучулары жана лагердин инфраструктурасын камсыз кылган уюмдар жана адамдар тарабынан милдеттүү түрдө аткарылат.

Лагердин Уюштуруу комитетинин отуруму анын мүчөлөрүнүн 30 (отуз) пайызынан кем эмес саны катышкан учурда полномочиелүү (толук укуктуу) болуп саналат.

Лагердин Уюштуруу комитетин лагердин координатору башкарат.

Лагердин Уюштуруу комитетинин чечимдери добуш берүү аркылуу, лагердин Уюштуруу комитетинин отурумуна катышкан мүчөлөрүнүн көпчүлүгүнүн добушу менен кабыл алынат. Эгер добуштун сандары бирдей болуп калса, лагердин координаторунун сөзү чечүүчү болот.

Лагердин Уюштуруу комитетинин чечимдери тиешелүү протоколдо чагылдырылат.

**3. Максаты жана маселелери**

***Лагердин максаты:*** Эӊ мыкты практика менен алмашуу жана Кыргызстандын алдыӊкы эксперттери менен чогуу иштешүү аркылуу жаш лидерлердин айлана-чөйрөнү коргоо жагында потенциалын көтөрүү боюнча маектешүү аянтчасын уюштуруу менен жаштар уюмдарынын айлана-чөйрөнү коргоо жана туруктуу өнүгүү ишинде аракетин бириктирүү.

*Лагердин негизги темасы* – **Жашыл шаарлар: туруктуулук жана коопсуздук**.**.**

***Лагердин маселелери:***

* Жаштардын уюмдары жана Кыргызстандын жаш лидерлери ортосунда айлана-чөйрөнү коргоо боюнча эӊ мыкты практика жана тажрыйба алмашуу үчүн жагымдуу шарттарды түзүү;
* Кыргызстандын жаштары үчүн айлана-чөйрөнү коргоо жагында кызматташтыкты жана биргелешкен демилгелерди ишке ашырууну өнүктүрүү жана туруктуу өнүгүү жана жашыл экономика принциптерин алгалатуу;
* Кыргызстандын алдыӊкы эксперттери менен чогуу иштешүү аркылуу Кыргызстандын жаштарынын айлана-чөйрөнү коргоо жагында потенциалын көтөрүү.

***Иштин негизги багыттары:***

* Жаштардын демилгелерин мобилизациялоо темалары боюнча дискуссияларды уюштуруу, айлана-чөйрөнү коргоодогу эӊ мыкты практикалар жана маалымат менен алмашуу боюнча коалицияларды жана маалымат платформаларын түзүү.
* «Экологиялык урбанистика», «экологиялык коопсуздук», «химиялык коопсуздук», «жаштар лидерлиги», «экологиялык коркунучту башкаруунун практикалары», «экологиялык медиа» ж.б. темалар боюнча эксперттер менен иштөө.
* Жаш лидерлердин жана айлана-чөйрөнү коргоо жана туруктуу өнүгүү идеяларын алгалатуу жагындагы адистердин ортосунда тажрыйба алмашуу боюнча маектешүү аянтчаларын түзүү.
* Лагердин катышуучулары менен биргеликте Ысык-Көлдүн жээгин тазалоо боюнча акция өткөрүү.
* Ысык-Көлдүн түштүк жээги боюнча билим берүүчү экскурсияларды өткөрүү.
* Чыгармачылык жана маданий иш-чараларды, тематикалык кинотасмаларды көрүүнү жана эксперттер менен маектешүүнү өткөрүү.
* Лагердин катышуучулары арасында тажрыйба алмашуу.
* Спорттук жана ден-соолукту чыӊдоочу чараларды ж.б. өткөрүү.

**4. Лагерди өткөрүү мөөнөтү жана жери**

***Лагерди өткөрүү мөөнөтү:*** 2014 жылдын 29 июлунан – 4 августуна чейин.

Катышуучулардын келүү күнү 29-июль саат 12.00 гө чейин.

Катышуучулардын кетүү күнү 4-август саат 12.00 гө чейин.

***Өткөрүү жери:*** Кыргыз Республикасы, Ысык-Көл облусу, Тоӊ району, Кажысай айылы «Хадият» пансионаты.

**5. Катышуучулардын келүү жана кетүүсү**

Конкурстук тандоодон өткөн катышуучулар чогулуу үчүн көрсөтүлгөн жерге Жободо аныкталган мөөнөттө өз алдынча келишет.

 Эгер келүү мөөнөтүн жөнү жок (негизсиз) бузган болсо, лагердин Уюштуруу комитети транспорттук чыгымдарды төлөбөстөн конкурстан өткөн ал адамды лагерге катыштырбай коюууга укуктуу.

Уюштуруу комитети катышуучу чогулуу жерине жана лагерди өткөрүү территориясына келгенге чейин, ошондой эле, лагердин территориясынан жана чогулуу жерден кеткенден кийин катышуучу үчүн жоопкерчилик албайт.

Катышуучулардын келүү жана кетүү күнү жана сааты жөнүндө маалымат «лагерге катышуу жөнүндө» Келишимде толугу менен көрсөтүлөт.

**6. Лагердин катышуучулары**

***Катышуучулар:***

Лагердин ишине жаштар уюмдарынын активисттери, экологиялык уюмдардын жаш адистери, жаштар үйүнүн өкүлдөрү, жергиликтүү өзүн-өзү башкаруу органдарынын жаш лидерлери, айлана-чөйрөнү коргоо жагында иштөөчү жаш илимпоздор жана адистер катышат. Катышуучулардын жалпы саны – 40 киши.

***Катышуучулардын жаш курагы*** 18 ден 25 (кошо эсептегенде) жашка чейин.

***Иштөө тили*** – орус, кыргыз тилдери.

**7.Катышуучуларды тандоо**

Билдирме берген кандидаттар үч этапта конкурстук тандоодон өтөт:

Биринчи этап – билдирме берүү.

Экинчи этап – интервью (маектешүү).

үчүнчү этап - жеке тапшырма.

Бардык этаптар аяктаган соӊ, тандалып алынган гана кандидаттар өзүнүн электрондук почтасына лагердин Уюштуруу комитетинен «лагерге катышуу жөнүндө» Келишимдин электрондук түрү жана толук инструкциясы камтылган кабар катын алат.

**8. Каржылык шарттар**

Лагерге катышуу үчүн 1500 сом өлчөмүндө каттоо төгүмүн төлөө жана Уюштуруу комитети менен «лагерге катышуу жөнүндө» Келишимге кол коюуу керек.

Каттоо төлөмү конкурстук тандоонун бардык этаптарын өткөндөн кийин жана кабар катын алгандан кийин төлөнөт. Каттоо төлөмү нак түрүндө лагерди өткөрүү жерине келген күнү төлөнөт.

***Чыгымдарды төлөө:*** кабыл алып жаткан тарап транспорттук чыгымдарды, лагерь өткөрүү мезгилинде турак-жай жана тамактануу чыгымдарын төлөйт.

Аймактардан келген катышуучулардын транспорттук чыгымдары автобекеттен алынган тиешелүү ырастоочу документи бар болгон гана учурда төлөнүп берилет.

Чатыр, инвентарь (мүлк-шайман), лагердин жабдуулары жана катышуучулардын тамак-ашы Уюштуруу комитети тарабынан берилет.

**9. Турак жай жана тамактануу**

Катышуучулардын турак жайы лагердин Уюштуруу комитети тарабынан камсыздалат. Катышуучулар бөлүштүрүү планына жараша 2 орундуу бөлмөлөргө жайгаштырылат.

Лагердин территориясында жашаган учурда катышуучуларга күнүнө 3 маал ысык тамак жана чай ичүүгө 2 танапис берилет.

Лагердин катышуучулары сууда жана эс алуу жерлеринде коопсуздук техникасын сактоого милдеттүү.

Катышуучулары, ошондой эле, лагердин территориясында болуу жана жайгашуу эрежелерин сактоого милдеттүү.

Сууда болуунун коопсуздук техникасын бузган жана лагерде болуу эрежелерин бузган катышуучулар үчүн уюштуруучулар жоопкерчилик албайт.

**10. Байланышуу маалыматы**

Кошумча маалымат алуу үчүн төмөнкү телефон номерлери боюнча кайрылыӊыз:

+996 777 21 37 49, +996 701 45 25 11, e-mail: zhashyl.oi@gmail.com.

Тиркеме:

1.Кыргыз жана орус тилдеринде жарыя

2.Кыргыз жана орус тилдеринде билдирме